**MUNICIPIUL CRAIOVA**

**CONSILIUL LOCAL AL MUNICIPIULUI CRAIOVA**

**HOTĂRÂREA NR.331**

**privind modificarea Hotărârii Consiliului Local al Municipiului Craiova nr.665/2022referitoare la stabilirea taxei speciale de salubrizare în municipiul Craiova, pentru anul 2023**

Consiliul Local al Municipiului Craiova, întrunit în şedinţa ordinară din data de 29.06.2023;

Având în vedere referatul de aprobare nr.195828/2023, raportul nr.202458/2023 întocmit de Direcţia Servicii Publice şi raportul de avizare nr.215229/2023 întocmit de Direcţia Juridică, Asistenţă de Specialitate şi Contencios Administrativ prin care se propune modificarea Hotărârii Consiliului Local al Municipiului Craiova nr.665/2022 referitoare la stabilirea taxei speciale de salubrizare în municipiul Craiova, pentru anul 2023 și avizele nr.31/2023 al Comisiei I-Buget Finanţe, Studii, Prognoze şi Administrarea domeniului, nr.28/2023 al Comisiei III**-**Servicii Publice, Liberã Iniţiativã şi Relaţii Internaţionale şi nr.31/2023 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Legii serviciilor comunitare de utilități publice nr.51/2006, republicată, cu modificările și completările ulterioare, art.6 din Legea serviciului de salubrizare a localităților nr.101/2006, republicată, cu modificările și completările ulterioare şi Legii nr.273/2006 a finanțelor publice locale, cu modificările și completările ulterioare şi art.5 și art. 54, din Ordinul A.N.R.S.C. nr. 640/2022 privind aprobarea normelor metodologice de stabilire, ajustare sau modificare a tarifelor pentru activităţile de salubrizare precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările şi completările ulterioare;

În temeiul art.129 alin.2 lit. c și d, coroborat cu alin.7 lit.n, art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

**HOTĂRĂŞTE:**

**Art.1.** Se aprobă modificarea art.1 alin.1 dinHotărârea Consiliului Local al Municipiului Craiova nr.665/2022, care va avea următorul conţinut:

**„Art.1. (1)** Se stabileşte taxa specială de salubrizare în municipiul Craiova, începând cu data de 01.07.2023, în cuantum de:

1. 18 lei/persoană/lună, pentru utilizatorii casnici;
2. 502 lei/mc, pentru utilizatorii non-casnici care beneficiază individual de prestarea serviciului de salubrizare fără contract încheiat cu operatorul.”

**Art.2.** Primarul Municipiului Craiova, prin aparatul de specialitate: Serviciul Administraţie Publică Locală, Direcţia Impozite și Taxe, Direcția Servicii Publice, precum şi Asociatia de Dezvoltare Intercomunitară de Gestionare a Deşeurilor ECODOLJ şi Asocierea IRIDEX GROUP SALUBRIZARE S.R.L. – SERVICII SALUBRITATE BUCURESTI S.A. – IRIDEX GROUP IMPORT EXPORT S.R.L. vor aduce la îndeplinire prevederile prezentei hotărâri.

|  |  |
| --- | --- |
| **PREŞEDINTE DE ŞEDINŢĂ,** | **CONTRASEMNEAZĂ,** |
|  | **SECRETAR GENERAL,** |
| **Lucian Costin DINDIRICĂ** | **Nicoleta MIULESCU** |